kardosdrur/scandi-wiki huggingface dataset:
Frederik Bay

Frederik Bay (født 6. august 1997) er en dansk fodboldspiller, der spiller for FC Helsingør. Han spiller på venstre back.

Karriere 
Frederik Bay har været tilknyttet F.C. København "School of Excellence" og har spillet en række kampe klubbens ungdomshold og reservehold. I august 2016 blev han indlemmet i FCK's førsteholdstrup. Han fik sin officielle debut for FCK's førstehold i en pokalkamp den 26. oktober 2016 mod Jammerbugt FC, hvor Bay fik en halvleg. 

Den 31. januar 2017 på transfervinduets sidste dag blev det offentliggjort, at Frederik Bay skiftede til FC Helsingør i 1. division på en halvårig lejeaftale, hvor hans kontrakt med FC København også udløber. 

Efter udløbet af kontrakten med FC København blev Frederik Bay tilknyttet FC Helsingør på en fast kontrakt.

Landsholdskarriere 
Frederik Bay har pr. 1. november 2016 spillet to kampe for  og tre kampe for .

Referencer

Eksterne henvisninger 

 Spillerprofil  på fck.dk

Fodboldspillere fra Danmark
Fodboldspillere fra FC København
Fodboldspillere fra FC Helsingør
Rohlstorf

Rohlstorf er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Rohlstorf ligger på vestbredden af Wardersee 7 km øst for Bad Segeberg og ca. 27 km fra kysten til Østersøen, ved Bundesstraße B 432. Floden Trave der også løbergennem Wardersee, danner en stor del af kommunens nordgrænse. I kommunen ligger ud over Rohlstorf, landsbyerne og bebyggelserne Christianenthal, Düsternbrook, Fährkate, Hexenberg, Imrade, Krögsberg, Margarethenhof, Quaal, Gut Rohlstorf, Warder, Warderbrück og Warderfelde.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Det mystiske bryllup i Pistoja

Det mystiske bryllup i Pistoja er et maleri af Kristian Zahrtmann fra 1894.

Tilblivelsestidspunkt 
Maleriet blev malet vinteren 1893/94 over knapt fem måneder, det krævede ham store anstrengelser, da han samtidig arbejdede på ni andre malerier til udstillinger på Den frie Udstilling og Charlottenborg.

Rammen 

Rammen er udformet så den kan bringe en mindetavle fra renæssancen i erindring. Rammen er udformet som en aedicula (fra latin: aediculum, lille hus) med søjle der bærer en entablatur, rammen er rigt ornamenteret. Trods dette tilføjede Zahrtmann to par basunblæsere. Der er formodning om at Niels Larsen Stevns kunne have været med til fremstillingen af rammen.

Højeste auktionspris 
I 1894 var der ingen købere til maleriet, Zahrtmann satte det på auktion i 1896 og med et bud på 700 kr blev det trukket tilbage. Samme år fik Zahrtmann et bud på 1.000 kr, men ønskede ikke at sælge til den pris. I 1903 blev det solgt for 4.500 kr. Efter Zahrtmanns død blev det solgt i 1918 for 90.000 kr - det (på det tidspunkt) højeste nogensinde for et maleri af en dansk kunstner.

Litteratur 
 Bornholms Kunstmuseum og Museo Civico di Pistoia, Kristian Zahrtmann og Det Mystiske bryllup i Pistoia,

Referencer 

Malerier fra 1894
Malerier af Kristian Zahrtmann
Thøgersen

Flere personer har eller har haft efternavnet Thøgersen:

 Andreas Fugl Thøgersen (født 1972), dansk journalist
 Frank Thøgersen (født 1965), dansk trommeslager og sanger
 Niels Jørgen Thøgersen (født 1945), formand for Europeans Throughout the World[
 Peder Thøgersen (biskop) (1532 – 1595), biskop over Viborg Stift
 Peder Thøgersen (præst) (1577 - 1634), dansk skolemand og præst
 Thøger Thøgersen (1885 - 1947), dansk politiker
 Thomas Thøgersen (født 1968), dansk fodboldspiller
 Thyge Thøgersen (1926 - 2016), dansk langdistanceløber

Danske efternavne
Rygaards Skole

Rygaards Skole er en privatskole i Hellerup, Gentofte Kommune. Skolen, der har både en dansk og international afdeling, blev oprettet i 1909 af nonneordenen Assumptionssøstrene, og skolen bygger derfor deres værdier på et katolsk-kristent grundlag. Skolen havde i 2009 840 elever.

Skolen ligger på Bernstorffsvej 54, hvor også Sankt Therese Kirke ligger (nr. 56).

Referencer 

Katolske skoler i Danmark
Hellerup
Proprietærgårde
Etableret i 1909
Vilhelm Tvede
Lone Træholt

Lone Træholt (født 15. juli 1958 i Løkken) er Danmarks første kvindelige general. 30. september 2016 udnævntes hun til brigadegeneral og chef for Flyvevåbnets Taktiske Stab.

Lone Træholt er uddannet ved Flyvevåbnets Officersskole i 1983 og har haft en lang karriere i Flyvevåbnet, Forsvarskommandoen og Nato. Også da Lone Træholt blev udnævnt oberstløjtnant i 2000, var hun den første kvinde på posten.

Tidligere udnævnelser 
 Sergent (1979)
 Sekondløjtnant (1981)
 Premierløjtnant (1983)
 Kaptajn (1986)
 Major (1993)
 Oberstløjtnant (2000)
 Oberst (2008)

Referencer 

Generaler fra Danmark
Personer i Kraks Blå Bog
John Williams (forfatter)

John Edward Williams (født 29. august 1922 i Clarksville, Texas, død 3. marts 1994 i Fayetteville, Arkansas) var en amerikansk forfatter, redaktør og professor. På dansk er udgivet romanerne Stoner, Butcher's Crossing og Augustus.

Værker 
Romaner
 Nothing But the Night (1948)
 Butcher's Crossing (1960), dansk ovs. Butcher's Crossing (Lindhardt og Ringhof 2015)
 Stoner (1965), dansk ovs. af Jens Christian Grøndahl Stoner (Lindhardt og Ringhof 2014)
 Augustus (1971), dansk ovs. af Mich Vraa Augustus (Lindhardt og Ringhof 2016)

Lyrik
 The Broken Landscape: Poems (1949)
 Necessary Lie (1965)

Eksterne henvisninger 
 

Romanforfattere fra USA
Personer fra Texas
Digtere fra USA
Rumænien ved sommer-OL 2016

Rumænien deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Eikonrød Station

Eikonrød Station (Eikonrød stasjon) var en jernbanestation på Vestfoldbanen, der lå i kvarteret Doktorstykket i Skien i Norge.

Stationen åbnede 11. november 1916 som skiftestation mellem den dengang smalsporede Vestfoldbanen og den nye normalsporede Bratsbergbanen. Strækningen fra Eikonrød til Eidanger blev ved åbningen forsynet med treskinnespor, så den kunne betjenes af tog til begge sporvidder. Strækningen blev omstillet til normalspor 16. juni 1921, hvorefter skiftet fandt sted i Eidanger. Senere blev resten af Vestfoldbanen også normalsporet. Stationen blev nedgraderet til 1. januar 1973, og 3. juni 1973 ophørte betjeningen med persontog. Stationen blev nedlagt 31. maj 1995.

Litteratur

Eksterne henvisninger 

Stationer på Vestfoldbanen
Nedlagte jernbanestationer i Norge
Etableret i 1916
Ophørt i 1995
Stationer på Bratsbergbanen
Ilsa Shickelgrubermeiger

Ilsa Schicklgrubermeiger-von Helsinger Kepelugerhoffer eller blot kaldet Ilsa
er en fiktiv person i Disney Channels tv-serie Zack og Cody's Søde Hotelliv. Hun er med i fire afsnit og spilles af Caroline Rhea.

Hun er en tysk hotelinspektør og manager for det konkurrerende St Mark Hotel, der ligger over for The Tipton Hotel.
Hun er meget uhøflig og jager rundt med sit personale. Hun har en stor skønhedsplet i ansigtet, som alle bemærker og kommenterer.

I en episode har hun en hund der hedder Blitzkrieg, som er temmelig ond. London Tipton sammenligner den med en piratfisk.

Hendes store drøm er at lave The Tipton Hotel om til parkeringsplads.

Noter 

Fiktive skurke
Tv-seriefigurer
Lauve Station

Lauve Station (Lauve stasjon) er en tidligere jernbanestation på Vestfoldbanen, der ligger i byområdet Lauve/Viksjord i Larvik kommune i Norge. Stationen åbnede sammen med banen 7. december 1881. Til at begynde med hed den Tjødling, men den skiftede navn til Tjølling i april 1894, til Løve 1. december 1919 og endelig til Lauve 15. december 1933.

Stationen blev fjernstyret 27. oktober 1971, og 28. maj 1978 ophørte betjeningen med persontog, samtidig med at stationen blev gjort ubemandet. I dag er der krydsningsspor og et sidespor på stedet. Stationsbygningen, der er opført i gulmalet træ efter tegninger af Balthazar Lange, eksisterer stadig.

Litteratur

Eksterne henvisninger 

Stationer på Vestfoldbanen
Jernbanestationer i Norge uden persontrafik
Etableret i 1881
Ophørt i 1978
Jernbanestationer i Vestfold
Nykirke Station

Nykirke Station (Nykirke stasjon) var en jernbanestation på Vestfoldbanen, der lå i byområdet Nykirke i Horten kommune i Norge. 

Stationen blev åbnet sammen med banen 7. december 1881. Stationen blev nedgraderet til holdeplads 27. november 1969 og til trinbræt 1. januar 1971- Betjeningen med persontog ophørte 3. juni 1973, og 25. maj 1978 blev stationen nedlagt. I 2001 blev banen omlagt ved Nykirke, og navnet bruges siden da om et krydsningsspor på den omlagte strækning et stykke nordvest for den gamle station.

Stationsbygningen var opført i træ efter tegninger af Balthazar Lange. Det var en stationsbygning for mellem stationer af 3. klasse i stil med Eidanger, Lauve og Borre. Bygningen blev revet ned i 1989.

Litteratur

Eksterne henvisninger 

Stationer på Vestfoldbanen
Nedlagte jernbanestationer i Norge
Etableret i 1881
Ophørt i 1978
Jernbanestationer i Vestfold
Schackendorf

Schackendorf er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Schackendorf ligger lige nordvest for Bad Segeberg ved floden Trave og ved Limes Saxoniae, der omkring 810 blev bygget af saksere til forsvar mod obotritterne i den østlige del af Slesvig-Holsten.

Motorvejen A 21 fra Bad Segeberg mod Bad Oldesloe går gennem kommune, og mod syd går Bundesstraße B 206 fra Bad Segeberg mod Lübeck.

Eksterne kilder/henvisninger 

 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Smells Like Children

Smells like children er en EP af det amerikanske shock-rock band Marilyn Manson. Den blev udgivet den 24. oktober 1995 gennem Nothing og Interscope Records. EP'en er produceret af Trent Reznor også kendt fra Nine Inch Nails. Den opnåede platin (Recording Industry Association of America - RIAA).

Den mest kendte sang fra EP'en er et cover af Eurythmics-sangen "Sweet Dreams (Are Made of This)".

Tracklisting
"The Hands of Small Children" – 1:35
"Diary of a Dope Fiend" – 5:55
"Shitty Chicken Gang Bang" – 1:19
"Kiddie Grinder" (Remix) – 4:23
"Sympathy for the Parents" – 1:00
"Sweet Dreams (Are Made of This)" – 4:53
"Everlasting Cocksucker" (Remix) – 5:13
"Fuck Frankie" – 1:48
"I Put a Spell on You" – 3:36
"May Cause Discoloration of the Urine or Feces" – 3:59
"Scabs, Guns, and Peanut Butter" – 1:01
"Dance of the Dope Hats" (Remix) – 4:39
"White Trash" (Remixed by Tony F. Wiggins) – 2:47
"Dancing with the One-Legged..." – 0:45
"Rock 'N Roll Nigger" – 3:31
(Bonus Track) – 8:19

Marilyn Manson-album
Debut EP'er
Album fra 1995
Pitkairnsk

Pitkairnsk (Pitkern) eller norfolk (Norfuk) er et kreolsprog som er en blanding af 1700-tals engelsk og tahitisk. Det er officielt sprog på Pitcairnøerne og Norfolkøerne, og tales af over 580 mennesker på Norfolkøerne, og flere andre steder, blandt andet i Australien og på New Zealand af udvandrere fra Pitcairn og Norfolkøerne.

Noter

Sprog
Bobby Vee

Robert Thomas Velline (født 30. april 1943 i Fargo, North Dakota, død 24. oktober 2016 i Rogers, Minnesota), kendt under sit kunstnernavn Bobby Vee, var en amerikansk popsanger, der var teenageidol i begyndelsen af 1960'erne. Ifølge Billboard havde han 38 hits på Hot 100-hitlisten, heraf ti i top tyve. Han opnåede at få seks guldplader (singler) i sin karriere. Blandt hans mest kendte hits var King og Goffin-sangen "Take Good Care of My Baby", der nåede førstepladsen i USA i 1961 og tredjepladsen i Storbritannien.

Referencer 

Sangere fra USA
Danny Malkowski

Danny Stuhr Malkowski (født Danny Knudsen Malkowski 26. september 1984 i Hørning) er en dansk iværksætter, investor og kommunal- samt tidligere midlertidig folketingspolitiker for Liberal Alliance.

Han er søn af en dansk mor og en tysk far og er både dansk og tysk statsborger. Han er det første folketingsmedlem i Danmarkshistorien med dobbelt statsborgerskab. Han er desuden tidligere landsformand for Ungdommens Naturvidenskabelige Forening fra 2007 til 2008.

Siden 2014 har han været iværksætter og investor og investerer via. foreningen Danish Business Angels. Han er pt. involveret i virksomhederne Wavepiston, Mdundo, Likvido, MeetinVR, Meploy og OfficeHub. Under klima-konferencen COP15, som foregik i Bella Centret i København i december 2009, var han teamleder for Udenrigsministeriet. 2010 - 2014 var han ansat hos industrivirksomheden Haldor Topsøe A/S – heraf 2 år som account manager i Bahrain.

Malkowski er uddannet civilingeniør i nanoteknologi fra Aalborg Universitet i 2009 og har læst International Business & Economics på Copenhagen Business School i 2013.

Politisk karriere 
Danny Malkowski var opstillet ved folketingsvalget 2015 i Københavns Storkreds og fik 670 personlige stemmer, hvorved han blev 1. suppleant for Simon Emil Ammitzbøll og Laura Lindahl. Det medførte at han var stedfortræder i Folketinget for Laura Lindahl i perioden 1. oktober 2016 til 31. december 2016 og varetog posterne som Liberal Alliances social-, IT- og iværksætter-ordfører. Derudover sad Danny Malkowski i Beskæftigelsesudvalget samt Social- og Indenrigsudvalget.

Malkowski var opstillet til kommunalvalget 2017 i København, hvor han fik 790 personlige stemmer. Han blev dermed 1. suppleant til Københavns Borgerrepræsentation for Liberal Alliance.

Malkowski var ligeledes opstillet ved folketingsvalget 2019 i Københavns Storkreds og fik 658 personlige stemmer, hvilket medførte at han igen blev 1. suppleant for Simon Emil Ammitzbøll-Bille.

Han er nu spidskandidat for Liberal Alliance til kommunalvalget 2021 i Høje-Taastrup kommune.

Kilder

Eksterne henvisninger 
 Danny Malkowskis hjemmeside
 
Folketingskandidater fra Liberal Alliance
Tidligere folketingsmedlemmer fra Liberal Alliance
Haldor Topsøe A/S
Hartvig Nissens skole

Hartvig Nissens skole (oprindeligt Nissens Pigeskole, normalt kaldet »Nissen«) er et gymnasium i Uranienborg på Frogner i Oslo, med adressen Niels Juels gate 56. Skolen blev grundlagt i 1849 af Hartvig Nissen og var oprindeligt en privat pigeskole beregnet på det højere borgerskab. Skolen er Oslos næstældste gymnasium efter Katedralskolen, og Norges ældste højere skole for piger. Blandt skolens tidligere elever er mange kendte personer og to medlemmer af kongefamilien, prinsesserne Astrid og Ragnhild.

Skolen var frem til 1903 ejet af sine bestyrere, Hartvig Nissen, Einar Lyche, Johan Carl Keyser, Bernhard Pauss og Andreas Martin Corneliussen. Den blev i 1903 solgt til ejerne af naboskolen Frogner skole, og i 1918/1919 blev både Hartvig Nissens skole og Frogner skole solgt til kommunen. Skolens navn Nissens Pigeskole blev forandret til Nissens Pikeskole i tråd med den nye retskrivning i 1907. Efter at drenge havde fået adgang i 1955 blev navnet i 1963 forandret til Hartvig Nissens skole.

Nissens Pigeskole var den første realskole og gymnasium i Norge hvor piger havde adgang. Skolen omfattede også Nissens Pigeskoles Seminarium, senere kaldt Kristiania lærerskole, der var den første og frem til 1882 den eneste højere uddannelsesinstitution i Norge der var åben for kvinder.

Tv-serien Skam finder sted på Hartvig Nissens skole. Nissen (af drengenavnet Nis) er et jysk navn; Hartvig Nissens familie stammer fra Fredericia.

Skolen holdt fra 1849 til 1860 til i Rosenkrantz' Gade 7 og fra 1860 til 1899 i Øvere Voldgade 15 i Kvadraturen i det centrale Oslo. Den daværende ejer-bestyrer Bernhard Pauss fik opført den nuværende skolebygning i Niels Juels Gade 56 på Uranienborg, et kvarter på Frogner, hvor skolen flyttede ind i 1899. I 1991 overtog skolen også bygningen til de tidligere naboskoler, Frogner skole og Haagaas skole, i Niels Juels gade 52.

Skolen blev den første skole i Norge, hvor der oprettedes et elevråd. Dette skete d. 6. marts 1919.

Litteratur 
 Nissens Pigeskole og Privatseminar, Nissens Pigeskole, Christiania, 1900
 Einar Boyesen (red.): Nissens pikeskole 1849–1924, Oslo 1924
 Nils A. Ytreberg: Nissen pikeskole 1849–1949, Oslo 1949
 Maja Lise Rønneberg: Hartvig Nissens skole 150 år: 1849–1999, Oslo 1999
 Tove Solbakken: »Dueliggjort til det frie Arbeide paa Videnskabens Mark« – privatskoletiden i Kristiania. I Byminner nr. 2, 2012, s. 12–27

Etableret i 1849
Uddannelsesinstitutioner i Oslo
Hartvig Nissen

Ole Hartvig Nissen (født 17. april 1815, død 4. februar 1874) var en norsk filolog, skolemand og uddannelsesreformator. Han er bedst kendt for grundlæggelsen af Nissens Pigeskole (nu Hartvig Nissens skole) i 1849. Han var ekspeditionschef for skolevæsenet i Kirke- og undervisningsdepartementet fra 1865 til 1872. I 1873 blev han rektor for Katedralskolen. Hartvig Nissen var søn af sognepræst Peder Schjelderup Nissen, hvis farfar Niels Hansen Nissen var født i Fredericia.

Litteratur 
 Hartvig Nissen, Norsk biografisk leksikon

Filologer fra Norge
Rusland ved sommer-OL 2016

Rusland deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Svømning

Resultater

Referencer 

Lande ved sommer-OL 2016
2016
Tree (Gaelic Storm album)

Tree er det tredje studiealbum fra det keltiske band Gaelic Storm. Det blev udgivet d. 19. juni 2001.

Spor 
"Beggarman"
"Before the Night Is Over"
"Johnny Tarr"
"Swimmin' in the Sea"
"The Plouescat Races"
"Black Is the Colour"
"Mary's Eyes"
"New York Girls"
"An Poc Ar Buile"
"Thirsty Work"
"I Thought I Knew You"
"Go Home, Girl!"
"Midnight Kiss"
"Walk Through My Door"

Referencer

Gaelic Storm-album
Album fra 2001
Formel 1-baner

Dette er en liste over Formel 1-baner. Den omfatter alle baner hvor der er blevet arrangeret løb i verdensmesterskabet i Formel 1 fra  til . 

I alt er der blevet brugt 71 forskellige baner i Formel 1-mesterskabet, og bane nummer 71 var Baku City Circuit i Baku, Aserbajdsjan, som først blev brugt til Europas Grand Prix 2016. Den første bane som blev brugt var Silverstone, hvor det første løb i verdensmesterskabet, Storbritanniens Grand Prix 1950, blev arrangeret. De længste baner som er blevet brugt er Circuito di Pescara, som var 25 kilometer lang, og den 22 kilometer lange Nordschleife på Nürburgring, hvor Tysklands Grand Prix blev arrangeret fra 1951 til 1976.

Gennem tiderne er forskellige former for baner blevet brugt til Formel 1-løb. Dedikerede racerbaner som Suzuka og Monza, landevejsbaner som Ain-Diab og Reims-Gueux og gadebaner som Monaco, samt flere varianter og blandingstyper af disse.

Liste over baner
Fed skrift betegner de 21 baner som blev benyttet i -sæsonen. "Antal løb" inkluderer hele 2016-sæsonen.

Se også
 Formel 1-løb

Referencer
Schieren (Kreis Segeberg)

Schieren er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Schieren er beliggende omkring 6 km øst for Bad Segeberg i nærheden af Wardersee. Mod syd går Bundesstraße B 206 fra Bad Segeberg mod Lübeck og mod nord går B 432 fra Bad Segeberg mod Scharbeutz.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Varsel

Et varsel er et tegn, der bebuder en begivenhed, der senere med stor eller usvigelig sikkerhed vil indtræffe. Troen på varsler hører under overtro, men udtrykket anvendes også i almindeligt sprog om tegn på ændringer i vejret eller andre ganske videnskabelige forhold. At kunne tyde varsler er et vigtigt element i al slags spådomskunst. I nogle tilfælde kan et varsel tages som en advarsel, og den truende ulykke kan derfor afværges.

Mange varsler bruges til at forudsige vejret, både vejret for de nærmeste par dage og vejret for resten af året. Varsler for de nærmeste varsler kan være bygget på erfaringer og behøver derfor ikke være helt ved siden af. Bestemte skyformationer, evt. når solen går ned, tolkes som varsler om kommende regn eller storm. Også rækkefølgen af træers løvspring eller pletter på fisk tolkes som varsel om årets vejr og den mulige høst.

Unge mennesker har brugt at tage varsler om kommende ægtefæller, enten blot det forhold, at de skulle giftes inden for det kommende år eller fremmane et billede af den kommende ægtefælle.

Varsler om en persons nært forestående død er meget udbredte. Det kan være sådan noget som at se ind gennem et vindue på en bestemt aften. De personer indenfor, der skulle dø i løbet af året, ville da være markeret med f.eks. et lys. Helhesten og liglammet, der antages at være genfærdet af dyr, der siges i gamle dage blev begravet levende ved indvielsen af en kirkegård, kunne opsøge de mennesker, der stod for at skulle dø. Disse væsener var særligt uhyggelige ved at mangle et ben.

Store begivenheder af betydning for et land, såsom krig eller regentens død, kunne ske ved tilsynekomsten af en komet, mærkværdigt farvede solnedgange, store meteorer og andre syner på himlen, såsom drager, sværd eller kæmpende krigere. Englands erobring i 1066 skal således være blevet varslet af Halleys komet samme år. Den kommende kejser Konstantin skal have set et tegn på himlen, der varslede hans sejr i slaget ved den milviske bro i 312; tegnet er senere udlagt som Kristi monogram XP eller et kors.

Etruskerne havde præster, der dyrkede spådomskunst ved at studere dyrs indvolde. De kaldtes haruspices af romerne. Andre, kaldet augurer, tog varsler bl.a. af fugles flugt. Hvor haruspices ikke blev officielle præster i Rom, blev augurerne en del af det officielle præsteskab. Der blev officielt taget varsler, auspicier, når nye konsuler skulle tiltræde deres embeder.

Mange, herunder romeren Cicero, var dog ikke overbeviste om spådommenes gyldighed og betragtede det som naragtig overtro.

Det er almindeligt at tolke drømme som varsler om kommende begivenheder. Et kendt eksempel er kong Nebukadnesar II's drøm om statuen på lerfødder, der blev tolket af profeten Daniel. Bøger om drømmetydning har i perioder været populære.

Overtro
Spådom
Clara Faust Spies

Clara Faust Spies (født 6. november 2002) er en dansk skuespiller som bl.a. har medvirket i de første sæsoner af DR Ultras TV-serie "Klassen" i rollen som Sofia. I 2016 medvirkede hun i Mastodonternes musical Shrek. I 2015 spillede hun Susan Parks i musicalen Billy Elliot på Det Ny Teater og inden da medvirkede hun bl.a. i forestillingerne ”Fanny og Alexander” og ”Helt Enkelt Kompliceret” på Det Kongelige Teater, hvor hun også i et par år var elev på Balletskolen.

Noter

Eksterne henvisninger 
 Det Ny Teater 
 Det Kgl. Teater
 
 Fuldt CV: 

Skuespillere fra Danmark